सतार परे दा रंग पीला पेई गेया। मूंआं दा कोई गल्ल नईं निकली, बड़ी मुश्कलें बोलेया “आं....आं मिगी के ऐ ?” पुलस वालें किश नईं आखेया, सिरफ इक्क ने दूए गी आखेया, “लेई आओ टांगा, अस इत्थें गै खलोगे।” इक पुलसा दा सपाई टांगा लैन उठी गेया, ते बाकी दो उदे कोल गं रेये। बड़े लोक किट्‌ठे होई गए। किश पुलिस वालें गी पुच्छन लगे “भला गल्ल के ऐ ?” उनें कोई जवाब नईं दित्ता। किश इक दूए गी पुच्छन लगे पर कुसै गी किश पता नईं लग्गा। इक होर दुए गी पुच्छन लगा, “चल यरा, भुक्ख लगो दी ऐ, चलो चलचै, किश कीत्ता दा होना ऐ। इयां गै छोड़ी कोई गल्ल ऐ?”